ประกาศกระทรวงเกษตรและสหกรณ์ เรื่อง การแจ้งข้อมูลล่วงหน้าและกำหนดท่าเทียบเรือของเรือประมงที่มิใช่เรือประมงไทยที่ประสงค์จะนำสัตว์น้ำหรือผลิตภัณฑ์สัตว์น้ำเข้ามาในราชอาณาจักร พ.ศ. 2559
ประกาศกระทรวงเกษตรและสหกรณ์
ประกาศกระทรวงเกษตรและสหกรณ์
เรื่อง
การแจ้งข้อมูลล่วงหน้าและกำหนดท่าเทียบเรือของเรือประมงที่มิใช่เรือประมงไทย
ที่ประสงค์จะนำสัตว์น้ำหรือผลิตภัณฑ์สัตว์น้ำเข้ามาในราชอาณาจักร
พ.ศ. ๒๕๕๙
 

อาศัยอำนาจตามความในมาตรา
๙๕ แห่งพระราชกำหนดการประมง พ.ศ. ๒๕๕๘ รัฐมนตรีว่าการกระทรวงเกษตรและสหกรณ์ออกประกาศไว้
ดังต่อไปนี้

ข้อ
๑ ให้ผู้ประสงค์จะนำเรือประมงที่มิใช่เรือประมงไทยที่จะนำสัตว์น้ำหรือผลิตภัณฑ์สัตว์น้ำเข้ามาในราชอาณาจักร
ต้องแจ้งข้อมูลล่วงหน้าตามแบบคำร้องขอนำเรือประมงต่างประเทศเข้าเทียบท่าตามที่กำหนดไว้ท้ายประกาศฉบับนี้ต่อพนักงานเจ้าหน้าที่ไม่น้อยกว่าสี่สิบแปดชั่วโมง
ก่อนเวลาที่เรือประมงจะเดินทางถึงท่าเทียบเรือ

ข้อ
๒ ให้พนักงานเจ้าหน้าที่ตรวจสอบข้อมูลและแจ้งผลการพิจารณาให้ผู้ควบคุมเรือทราบภายในยี่สิบสี่ชั่วโมงหลังจากที่ได้รับแจ้งการขอเข้าเทียบท่า

ข้อ
๓ ให้เรือประมงที่ได้รับอนุญาตเข้าเทียบท่า
จอดเรือ ณ ท่าเทียบเรือตามที่กำหนดตามรายชื่อท่าเทียบเรือแนบท้ายประกาศฉบับนี้

ข้อ
๔[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป


ประกาศ ณ วันที่ ๘
มกราคม พ.ศ. ๒๕๕๙
พลเอก ฉัตรชัย สาริกัลยะ
รัฐมนตรีว่าการกระทรวงเกษตรและสหกรณ์
[เอกสารแนบท้าย]

๑. ADVANCE REQUEST FOR PORT ENTRY แบบคำร้องขอนำเรือประมงต่างประเทศเข้าเทียบท่า
๒. บัญชีรายชื่อท่าเทียบเรือประมงที่มิใช่เรือประมงไทย
แนบท้ายประกาศกระทรวงเกษตรและสหกรณ์ เรื่อง
การแจ้งข้อมูลล่วงหน้าและกำหนดท่าเทียบเรือ ของเรือประมงที่มิใช่เรือประมงไทยที่ประสงค์จะนำสัตว์น้ำหรือผลิตภัณฑ์สัตว์น้ำเข้ามาในราชอาณาจักร
พ.ศ. ๒๕๕๙

(ดูข้อมูลจากภาพกฎหมาย)
กัญฑรัตน์/ปริยานุช/จัดทำ
๑๓ มกราคม ๒๕๕๙

นุสรา/ตรวจ
๒๗ เมษายน ๒๕๕๙














[๑] ราชกิจจานุเบกษา
เล่ม ๑๓๓/ตอนพิเศษ ๖ ง/หน้า ๑/๑๑ มกราคม ๒๕๕๙